10 Pati pajumpha nyengu, fumu ya Aamoni+ yingufwa ndipu mwana waki Hanuni ndiyu wanguja fumu mumalu mwaku iyu.+2 Ivi vati vachitika, Davidi wangukamba kuti: “Ndimulongongi chanju chambula kumala Hanuni mwana waku Nahashi, nge mo awisi angundilongore chanju chambula kumala.” Mwaviyo, Davidi wangutuma ateŵeti ŵaki kuti akamupembuzgi Hanuni chifukwa cha nyifwa ya awisi. Kweni ateŵeti aku Davidi ŵati afika ŵaka mucharu cha Aamoni,3 alongozgi ŵa Aamoni angukambiya Hanuni mbuyawu kuti: “Kumbi uŵanaŵana kuti Davidi watumiza ŵanthu kuti azikupembuzgi chifukwa chakuti watumbika awusu? Asi Davidi watumiza ateŵeti ŵaki kuti azifufuzi tawuni yosi, aziyiwoni ndipuso aziphangi?”4 Sonu Hanuni wanguto ateŵeti aku Davidi, wanguŵameta mwembi rwandi limoza+ kweniso wangucheketa malaya ngawu pakati ndipu nganguwe mumataku. Pavuli paki wanguŵakambiya kuti akengi.5 Ŵanthu ŵati akambiya Davidi vo vinguchitika, nyengu yeniyo, wangutuma ŵanthu kuti akakumani nawu chifukwa angulengeseka ukongwa. Fumu yinguŵakambiya kuti: “Muje ku Yeriko+ mpaka po mwembi winu wamere, pavuli paki muziwere kunu.”6 Pati pajumpha nyengu, Aamoni anguwona kuti aja chinthu chakununkha pa masu paku Davidi. Mwaviyo Aamoni angulembera ŵanthu a ku Siriya wo ajanga ku Beti-rehobu+ ndipuso wo ajanga ku Zoba,+ asilikali 20,000 akwenda pasi; fumu ya ku Mayaka+ ndi ŵanthu 1,000; ndipuso anthulumi 12,000 kutuliya ku Ishitobu.*+7 Davidi wati wavwa ivi, wangutuma Yowabu ndi asilikali ŵaki wosi kusazgapu so asilikali ŵaki anthazi ukongwa.+8 Aamoni anguluta kuchindanda mzeri wakunozgeke nkhondu pageti la tawuni, ndipu ŵanthu a ku Siriya wo ajanga ku Zoba kweniso wo ajanga ku Rehobu limoza ndi asilikali a ku Ishitobu* ndi a ku Mayaka, ŵenga ŵija pamteteti.9 Yowabu wati wawona kuti arwani atuza kuzilimbana nayu kutuliya kunthazi ndi kuvuli, wangusankha asilikali alusu ukongwa pakati pa Ayisirayeli ndipu wanguŵandandisa mumzeri wakunozgeke nkhondu kuti alimbani ndi ŵanthu a ku Siriya.+10 Asilikali anyaki wosi wanguŵasiya kuti alongozgekengi ndi* mvurwa waki Abishayi,+ kuti waŵandandisi mumzeri wakunozge nkhondu kuti alimbani ndi Aamoni.+11 Sonu Yowabu wangukamba kuti: “Asani ŵanthu a ku Siriya atindithereska, yiwi ukazi kuti uzinditaski; kweni asani Aamoni atikuthereska, ini ndizengi kuzikutaska.12 Tije anthazi kweniso achiganga+ kuti tichitiyi nkhondu ŵanthu ŵidu ndipuso matawuni ngaku Chiuta widu, ndipu Yehova wachitengi cho wawona kuti ntchamampha.”+13 Yowabu ndi asilikali wo wenga nawu anguluta kuti akachiti nkhondu ndi ŵanthu a ku Siriya, ndipu ŵanthu a ku Siriya anguthaŵa pa masu paki.+14 Aamoni ŵati awona kuti ŵanthu a ku Siriya athaŵa, nawu anguthaŵa pa masu paku Abishayi ndipu angusere mutawuni. Pavuli paki, Yowabu wanguweku kwa Aamoni ndipu wanguwere ku Yerusalemu.15 Ŵanthu a ku Siriya ŵati awona kuti athereskeka pa masu pa Ayisirayeli, anguwungana so pamoza.+16 Sonu Hadadezeri+ wangudanisa ŵanthu a ku Siriya wo ajanga muchigaŵa cha Msinji,*+ ndipu yiwu anguza ku Helamu limoza ndi Shobaki mura wa asilikali aku Hadadezeri yo waŵalongozganga.17 Davidi wati wavwa ivi, wanguwunganisa Ayisirayeli wosi mwaliŵiliŵi ndipu yiwu anguyambuka Yorodani ndi kuza ku Helamu. Sonu ŵanthu a ku Siriya angundanda mumzeri wakunozgeke nkhondu kuti akakumani ndi Davidi ndipu anguchita nayu nkhondu.+18 Kweni ŵanthu a ku Siriya anguthaŵa pa masu pa Ayisirayeli; ndipu Davidi wangubaya asilikali 700 a ku Siriya wo angukwera pamagaleta kweniso 40,000 wo angukwera pamahachi. Iyu wangugwaza Shobaki mura wa asilikali, ndipu wangufwiya penipo.+19 Sonu mafumu ngosi kweniso ateŵeti aku Hadadezeri, ŵati awona kuti athereskeka pa masu pa Ayisirayeli, anguchita phanganu lachimangu mwaliŵiliŵi ndi Ayisirayeli ndipu anguja ateŵeti ŵawu.+ Kutuliya pa nyengu yeniyi, ŵanthu a ku Siriya awopanga kuwovya so Aamoni.
tum_Latn